NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2017-03-30):
Pán minister, prepáčte, na vykladanie rokovacieho poriadku som tu v tejto chvíli ja. Vy ste tu na to, aby ste odpovedali na otázky poslancov. (Ruch v sále.) Ja vám hovorím, že som dohodnutá s pani poslankyňou Macháčkovou aj s pánom poslancom Beblavým, ktorého otázku sme preskočili predtým, pretože ste na ňu zodpovedali, bola identická. Prosím vás pekne, aby ste bez týchto komentárov o výklade rokovacieho poriadku prešli k zodpovedaniu otázky, ktorú vám poslal, položila pani poslankyňa Macháčková. Nech sa páči.
Slafkovský, Alexander, poslanec NR SR (2010-10-12):
Ďakujem pekne. Pán kolega Paška, no naozaj počúvanie niekedy je zaujímavé, niekedy smutno-smiešne, ale ja sa vrátim k niektorým konkrétnym veciam. Spoločnosť Agel vám asi niečo hovorí. Asi si budete pamätať, Agel mal za cieľ sprivatizovať nemocnice zo samosprávnych krajov. A všetko sa za ním pohybovali ľudia zo SMER-u. Pritom zamestnanci a pracovníci samosprávnych krajov a zamestnanci nemocníc vôbec nemysleli, že je to to správne riešenie, ktoré by prinieslo nemocniciam akýsi osoh. A len sa tak pousmievam nad tým, že v súvislosti s touto spoločnosťou sa veľmi často v zasvätených kruhoch vyskytovalo aj vaše meno. Takže k tej privatizácii a čo si kto o tom čo myslí. Pretože svojím spôsobom privatizácia v niektorých prípadoch je veľmi úspešná a veľmi dobrá a bez toho, aby tam vošiel do niektorých podnikov súkromný kapitál, nikdy z nich nebude poriadna a fungujúca firma. A takých ešte zostáva na Slovensku pomerne veľa. Ja sa chcem ale ešte vrátiť k tomu obrazu čiernej, zlej, škaredej pravicovej vlády. Nuž, chcem sa vás opýtať, prečo asi v Spojených štátoch je oveľa menej štrajkov, ako je na Slovensku alebo ako je, pardon, ako je v Európe všeobecne? Klasický prípad v porovnaní s Francúzskom. Nuž asi preto, pretože zamestnávatelia a tí, ktorí dávajú prácu, si uvedomujú, že potrebujú normálny, vyvážený vzťah s odbormi. A to si uvedomujú aj ich odbory. Pretože pokiaľ niekto prácu nevymyslí, tak nebude mať kto koho zamestnať. Preto poštvávať odbory z princípu proti vláde... (Prerušenie vystúpenia časomerom.)
Glváč, Martin, podpredseda NR SR (2018-05-16):
Ďakujem. Vyhlasujem rozpravu za skončenú. Pani navrhovateľka, chcete zaujať stanovisko? Nech sa páči.
Hatráková, Katarína, poslankyňa NR SR (2023-06-15):
Ďakujem, pán predsedajúci. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šimečka, Michal, podpredseda NR SR (2024-02-16):
Ďakujem veľmi pekne, pani poslankyňa, na vaše vystúpenie sa prihlásilo deväť kolegov a kolegýň s faktickými poznámkami. Ako prvý pán poslanec Ledecký.
Číž, Miroslav, poslanec NR SR (2017-03-30):
Ďakujem pekne. Pán poslanec, ja len k tej časti o prezidentskej kancelárii a o milostiach. Tak keď som sa snažil logicky získať čo najviac informácií o takto aktuálnej kauze, tak som narazil na publikovaný článok jedného z odborníkov na ústavné právo, ktorý sa s týmto zaoberal a ktorý hovoril o tom teda, že počet milostí pána prezidenta sa blíži pomaly k stovke, s tým, že teda keďže ide o individuálny akt, tak v takom prípade na dotaz autora článku na prezidentskú kanceláriu, že teda či by nemohli dostať, kde sa dá k nim dostať, k tým milostiam a podobne, tak prezidentská kancelária odpovedala, že sú skartované, nie sú k dispozícii atď. Tento článok bol publikovaný pred ôsmimi, siedmimi možno, rokmi, pokiaľ si pamätám. Nie je problém ho vyhľadať a dať vám ho k dispozícii. Takže pre mňa je veľmi prekvapivé, že vy zrazu máte takéto informácie. A nikto proti tým informáciám verejne publikovaným v odbornej tlači neprotestoval, no. Takže je to trošku divné a pravdepodobne naznačuje, že naozaj ide o mimoriadne zvláštny problém. Ďakujem za pozornosť.
K. Tóthová, poslankyňa: (2010-03-04):
Čiže, niekedy bude treba robiť aj kontrolu, alebo ak chcete, inšpekciu inšpekcie. A ja myslím, že toto bude treba skutočne, pretože niekedy, čo sa predáva, šaláty úplne menia farbu, tlačenka je dozelena, a stále sa smeje na kupujúcich. Ďakujem.
Budaj, Ján, minister životného prostredia SR (2020-09-23):
Ďakujem pekne. (Ruch v sále. Zaznievanie gongu.) Vážený pán podpredseda Národnej rady, vážené panie poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa menia už citované zákony. Cieľom návrhu zákona je prijatie mimoriadnych opatrení v súvislosti s vyhlásením mimoriadnej situácie šírenia ochorenia COVID-19. V tomto období totiž na území Slovenskej republiky došlo k podstatnému zvýšeniu produkcie komunálnych odpadov, čo bolo citeľné na... (Ruch v sále. Prerušenie vystúpenia predsedajúcim.)
Mezenská, Helena, poslankyňa NR SR (2014-12-03):
No, opakovane, pán Martvoň, zdôrazňujete, že som v spotrebiteľskom združení. No áno, samozrejme, že sa venujem oblasti spotrebiteľského práva, ale ja vám opakovane zodpovedám, že odkedy som a vykonávam poslanecký mandát, moja organizácia nečerpá verejné zdroje. Takže o konflikte záujmov je bezvecné v tomto prípade naozaj hovoriť. Bola by som rada, ak by ste si už tento váš argument odpustili, lebo už je to naozaj trápne, keď stále ho opakovane prednášate. No a čo sa týka už tých prijatých opatrení, je vidieť, že v praxi nie sú účinné. Lebo ak by boli účinné, tak určite by sme sa nestretávali v kanceláriách alebo v spotrebiteľských poradniach namiesto nespokojnosti s vybavením reklamácií práve s naliehavými žiadosťami a prosbami dotknutých občanov o pomoc. Ide o občanov, ktorí čelia úžere. Tak ja neviem, ako tieto zákony sú účinné, keď nezaznamenávam pokles ľudí, ktorí by boli inštitucionálne alebo legislatívne chránení. Zrejme nie náhodou aj dnes máme predložený v parlamente tento zákon. Ak by to, pán Martvoň, dobre fungovalo, tak nie je dôvod, aby sme znova upravovali už niekoľkokrát upravovaný zákon. Zadlženosť Slovenska, občanov nie je vyriešená, a preto treba hľadať účinné opatrenia. Ten návod som poskytla.
A. Belousovová, podpredsedníčka NR SR: (2007-09-18):
(Prestávka.) (Po prestávke.)
Glváč, Martin, podpredseda NR SR (2016-11-24):
Vážené panie poslankyne, vážení páni poslanci, otváram tretí rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Richard Raši. Pokračujeme v prerušenej rozprave v druhom čítaní o vládnom návrhu zákona o štátnom rozpočte na rok 2017, tlač 230. Pán minister je na svojom mieste, pán spravodajca takisto. Takže ďalší v poradí z písomne prihlásených rečníkov do rozpravy je poslanec Miroslav Ivan, ktorému odovzdávam slovo, a pripraví sa poslanec Marek Krajčí. (Pokračovanie v rokovaní o vládnom návrhu zákona o štátnom rozpočte na rok 2017 , návrhu rozpočtu verejnej správy na roky 2017 až 2019 , tlač 230.)
Kazda, Radovan, poslanec NR SR (2022-06-22):
Pán predseda, dajte, prosím, hlasovať o bode 18 môjho pozmeňujúceho návrhu.
Blahová, Natália, poslankyňa NR SR (2018-01-31):
Ďakujem pekne, ďakujem pánu kolegovi a z toho miesta možno ešte pani bývalej ombudsmanke pani Dubovcovej, pretože odviedla práve na tejto téme veľký kopec práce, a toto sú výsledky jej práce pretavené priamo v legislatívnom návrhu. Kamerový systém, nelegálne kobky alebo riadne vybavené CPZ-ky, na to myslíme nielen s ohľadom na tých zadržaných alebo zaistených, myslíme aj s ohľadom na policajtov, že jasné pravidlá a, a tieto prevádzkové podmienky sú aj zlepšením ich práce. A naozaj sme zistili po prvom prednesení nášho návrhu, že Policajný zbor nutne potrebuje pozornosť ministerstva. Ozývali sa nám policajti z praxe, mali problém so základným vybavením staníc, to vybavenie kolabuje, či už kopírky, alebo počítače, tlačiarne, nieto ešte kamery alebo vzorne vybavené CPZ-ky. My teda žiadame pána ministra, aby sa naozaj pozrel na to, ako tie policajné stanice vyzerajú, a na to, že potrebujú aj jeho pozornosť, a ďakujeme za podporu nášho návrhu.
V. Veteška, podpredseda NR SR: (2005-03-18):
Nech sa páči, pán poslanec Blanár.
Laurenčík, Milan, podpredseda NR SR (2022-06-21):
Vráťte pánovi poslancovi 10 sekúnd.
Laššáková, Jana, podpredsedníčka NR SR (2014-05-13):
S reakciou, nech sa páči, pán poslanec Mikuš.
Hort, Milan, podpredseda NR SR (2011-05-20):
Ďakujem pekne, pán poslanec. Otváram všeobecnú rozpravu. Nedostal som žiadnu písomnú prihlášku. Pýtam sa, či sa do rozpravy k tomuto návrhu zákona hlási niekto ústne. Neevidujem ani takúto formu prihlásenia sa do rozpravy, preto vyhlasujem všeobecnú rozpravu za skončenú a prerušujem rokovanie aj o tomto bode programu. Ďalším bodom 18. schôdze je prvé čítanie o návrhu poslancov Národnej rady Slovenskej republiky Jaroslava Suju, Petra Kalista a Kamila Krnáča na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov . Návrh má tlač č. 347 a návrh na jeho pridelenie na prerokovanie výborom je v rozhodnutí č. 328. Dávam slovo teraz poslancovi Jaroslavovi Sujovi, aby návrh zákona uviedol. Pán poslanec, nech sa páči.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme o 1. bode pána poslanca Krajcera. (Hlasovanie.) Prítomných 142 poslancov, za návrh hlasovalo 61, proti 80, zdržal sa hlasovania 1 poslanec. Konštatujem, že návrh sme neschválili. Nech sa páči, uvádzajte ďalšie hlasovanie.
Zemanová, Anna, poslankyňa NR SR (2021-09-21):
So súhlasom troch poslaneckých klubov, SaS, OĽANO a SME RODINA, navrhujem, aby sa hlasovanie o bode 54 (tlač 667) presunulo na ďalšiu riadnu schôdzu. Je to návrh poslancov Národnej rady Slovenskej republiky Radovana Slobodu a Anny Zemanovej na vydanie zákona, ktorým sa dopĺňa zákon o výchove a vzdelávaní (školský zákon) a o financovaní základných škôl.
Abrhan, Pavol, poslanec NR SR (2015-09-30):
Už do tretice sa nebudem ospravedlňovať, len by som chcel požiadať. Na jednej strane je moja politická skúsenosť z tohto volebného obdobia taká, že stačí prečítať nie, čo je navrhované, ale kto to navrhuje, a podľa toho sa rozhoduje. Ale na druhej strane chcem reagovať na ten návrh, ktorý pán spravodajca predložil, a ja som uvádzal v tomto, že aj keď hovoríme o Štátnom fonde rozvoja bývania, sa to týka učiteľov. Čiže preto by som chcel, a to musím v rozprave predniesť, navrhnúť, aby pokiaľ ten návrh zákona prejde do druhého čítania, bol pridelený aj výboru pre školstvo. Ďakujem pekne.
Vášáryová, Magdaléna, poslankyňa NR SR (2015-05-21):
Počúvam túto debatu veľmi pozorne, ale, pán poslanec, musím vás upozorniť, nebuďte taký naivný. Tu niekto už povedal, že si predsa ryby nevypustia svoje vlastné akvárium, pre kristapána. A uvedomte si, že toto sú metódy, a ja som bola toho svedkom, ktoré používalo HZDS. To je presne to isté. My sme stále v tomto a stále teraz sa znovu so všetkými dôsledkami vraciame ku kultúre HZDS. Presne toho príklad je, že náš výbor pre kultúru a médiá, ktorý mal rokovať o tom, že vláda sa rozhodla, že niektorým novinárom nebude odpovedať na otázku, je zvolaný na 19.00 len preto, lebo vtedy už neprídu žiadni novinári. To jednoducho, to treba vidieť. Ale treba si aj povedať, že ako to končí. A končí to jasne a všetci to vieme, ako to skončí. Len kedy? To je jediná otázka, ktorú si treba klásť. Ja veľmi oceňujem prácu, ktorú si dávajú poslanci, aby sme donútili ľudí priznať majetky. Ale uvedomte si, že všade vo svete túto funkciu robia daňové úrady. Jednoducho príde daňový úrad a je to jedno, či to je prezident veľkej spoločnosti alebo nejaký poľnohospodár, a jednoducho, keď nemá doklady, ide do lochu. A pokiaľ nebudeme mať takéto daňové úrady, akékoľvek takéto priznania pod takýmto politickým tlakom sú jednoducho bezzubé.
Jurinová, Erika, podpredsedníčka NR SR (2014-07-08):
Vážené panie poslankyne, vážení páni poslanci, pokračujeme v popoludňajšom rokovaní deviateho dňa 36. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona o príspevku poskytovanom z európskych fondov, tlač 1050. Prosím pána ministra financií Petra Kažimíra, aby zaujal svoje miesto, navrhovateľa. Pán spravodajca je už na mieste. Pripraví sa do rozpravy pán poslanec Miroslav Beblavý. Ešte počkáme chvíľočku na pána ministra, ktorého prosíme, aby sa dostavil do rokovacej sály. (Zaznievanie gongu.) A kratučkú prestávku vyhlásime, kým sa nájde pán minister. (Krátka prestávka.) (Po prestávke.) Tak, vážené panie poslankyne, páni poslanci, teraz som dostala správu od pána ministra Žigu o tom, že pán minister Kažimír je u pána prezidenta, takže v ten čas, ktorý tu nebude prítomný, ho zastúpi pri predkladaní návrhu zákona. Dávam teda slovo poslancovi Miroslavovi Beblavému, ktorý sa do rozpravy prihlásil písomne. Máte slovo. (Pokračovanie v rokovaní o vládnom návrhu zákona o príspevku poskytovanom z európskych štrukturálnych a investičných fondov a o zmene a doplnení niektorých zákonov , tlač 1050.)
Zmajkovičová, Renáta, podpredsedníčka NR SR (2014-09-10):
S faktickými poznámkami štyria poslanci. Uzatváram možnosť prihlásiť sa. Pán poslanec Mihál.
Gál, Gábor, poslanec NR SR (2012-12-18):
Ďakujem za slovo. Ja len veľmi krátko, som mal dostatočný priestor. Pán minister, smiešne. Viete, áno, nemôžeme zasiahnuť do súdnej moci, ale musíme zaujať stanovisko, keď je pošliapané právo a spravodlivosť. To nie je zásah. Zasahovanie do súdnej moci, keď komentujeme, že toto rozhodnutie nehorázne nemá nič spoločné s právom. To nie je, toto by ste mali robiť, a očakávam, keď ste doteraz na to nemysleli, očakávam, že v budúcnosti, aj od tejto hodiny, od dnes, od zajtra to budete robiť.
B. Bugár, podpredseda NR SR: (2005-12-13):
(Hlasovanie.) Prítomných 126, za 111, zdržalo sa 14, nehlasoval 1. Tieto body sme schválili. Nech sa páči, bod 6.
Vörös, Péter, poslanec NR SR (2014-09-11):
Ďakujem. Vážený pán minister, ďakujem za odpoveď. Ale ruku na srdce, bol to jednorazový zásah, ktorý rozhodne nevyrieši podstatu problému. Problému, ktorým je nedostatok pracovných miest v južných regiónoch. Samozrejme, každému je jasné, že nové pracovné miesta nie je možné vytvoriť zo dňa na deň, je však neprípustné, aby sa ekonomické a sociálne problémy južnej časti Slovenska dlhodobo ignorovali. Navštívte, prosím vás, Komárno, Veľký Krtíš, Fiľakovo, Rimavskú Sobotu či Kapušany, ide o mestá v okresoch s najvyššou mierou dlhodobej nezamestnanosti. Napríklad v mojom rodisku v Komárne bola najnižšia nezamestnanosť pred desiatimi rokmi okolo 8 percent. Dnes však toto číslo stúpa už nad 17 %, pričom sa to týka vyše 9-tisíc ľudí, presnejšie 9-tisíc rodín. Pán minister, kedy môžeme očakávať zo strany vlády systémové opatrenia na riešenie alebo aspoň zmiernenie existenčných problémov občanov na juhu Slovenska?
Zmajkovičová, Renáta, podpredsedníčka NR SR (2012-12-13):
Teraz vystúpi v rozprave písomne prihlásený pán poslanec Hlina. Nech sa páči, máte slovo.
Zmajkovičová, Renáta, podpredsedníčka NR SR (2014-05-30):
Pán poslanec Novotný.
Žiga, Peter, podpredseda NR SR (2024-06-12):
Pán poslanec Krajčí.
Mojš, Milan, poslanec NR SR (2017-05-16):
O bodoch 5 až 7 spoločne s odporúčaním gestorského výboru schváliť.
Maďarič, Marek, poslanec NR SR (2011-03-30):
Ďakujem. Pán poslanec Blanár, popísal si našu zahraničnú politiku vecne a presne. Ona je taká vyčkávajúca a zakríknutá smerom navonok. A o to chválenkárskejšia je smerom dovnútra. Z hľadiska jednej z tých priorít našej zahraničnej politiky, čo sú určite vzťahy s Maďarskou republikou, sa tu vydáva za vrchol diplomacie nekritizovanie, mlčanie a neobhajovanie slovenských záujmov. A tak sa stalo, že v čase, kedy sa celá Európa odvracala od Viktora Orbána za jeho nedemokratickú politiku, tak tu na Slovensku sme mu pripravili priam triumfálne privítanie, aby si tu aspoň na Slovensku mohol urobiť aké také P. R. A odpoveďou tejto slabošskej zahraničnej politiky boli urážky maďarského konzula, boli dni vojnového zločinca Esterházyho spoluorganizované maďarským veľvyslanectvom na Slovensku. A odpoveďou bolo aj to, že maďarská strana ani len neodpovie na náš návrh medzištátnej zmluvy týkajúcej sa štátneho občianstva. Takže z tohto hľadiska naša zahraničná politika je mimoriadne chybná a je krachom. Je krachom a darmo tu budete vydávať akúsi diplomaciu a slušnosť za niečo úspešné, čím niečo dosiahnete. Ukazuje sa, že ste zatiaľ nedosiahli v tej kľúčovej otázke našich vzťahov s Maďarskom absolútne nič. Je to vaša prehra, pán minister Dzurinda.
Sárközy, Irén, poslankyňa NR SR (2016-09-07):
Pán predsedajúci, dajte, prosím, hlasovať o uznesení, tak ako je uvedené v prílohe spoločnej správy. Ďakujem.
Laššáková, Jana, podpredsedníčka NR SR (2014-02-13):
Pán poslanec Brocka.
P. Hrušovský, predseda NR SR: (2003-11-11):
(Hlasovanie.) 124 prítomných, 49 za, 42 proti, 33 sa zdržalo. Návrh uznesenia sme neschválili. Prosím ďalší návrh.
Kuffa, Štefan, poslanec NR SR (2021-06-23):
Viete, aby sme si neumývali ruky ako Pilát, bol to rímsky prokurátor, ktorý nastúpil v Jeruzaleme. Bol tam len veľmi krátko, ale zapísal sa na 2 000 rokov do histórie. A to mi takto pripadá. Viete tu sa takto nejak vyhovárate, ak naozaj cítiš zodpovednosť za nenarodené deti a akýkoľvek návrh zákona, ktorý v Národnej rade tuná je, máš povinnosť hlasovať vždy za podporu nenarodených detí, vždy. Aj umenšenie zla je dobré, dobrá vec. Viete, ja tiež by som aj kriticky sa vedel pozerať na tento návrh zákona, lebo ja vnútornú dilemu mám aj s tým, že eugenický potrat môže sa realizovať. Ja s tým mám problém, lebo dieťa aj nenarodené dieťa vždy zostane dieťaťom. Ten cynizmus, ktorý tuná veľakrát zaznieva, tak je naozaj veľmi bolestivé a jatrí tieto rany. Ale viete, keď tuná aj štatisticky zaznelo, že tu je jeden a pol milióna potratených detí, to sú umelo potratené deti, nie spontánne potraty, lebo keby sme zarátali do toho aj spontánne potraty, o trojnásobok by to bolo viac, možno až štvornásobok. Abortus ako taký je veľmi zložitý a veľmi ťažký a ten postaborčný syndróm zasahuje tie ženy, a to už je jedno, že či, no neni to tak celkom jedno, ale či je to umelý potrat, alebo spontánny. Samozrejme, tie, ktoré sú umelé potraty a ženy po rokoch počúvajú hlas svojich detí, plač, veľmi ťažko sa s touto vecou zmierujú a zomierajú, dovolím si povedať, nezmierené, nezmierené zomierajú s tým, že zavraždili svoje nenarodené deti. Vražda nevinného človeka je vždycky najväčším previnením proti tomuto človeku, lebo on sa nevie brániť.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141, za 91, 27 je proti, zdržalo sa 14, 1 nehlasoval. Uvedený návrh sme schválili.
Vašečka, Richard, poslanec NR SR (2021-05-28):
Ďakujem za slovo, pán predsedajúci. Ďakujem pani poslankyne Andrejuvovej za také krátke, ale jasné vyjadrenie toho, čo je podstatou tej, tohto uznesenia, kde sa odvoláme, ako ona spomínala, napríklad na Deklaráciu Národnej rady Slovenskej republiky o zvrchovanosti členských štátov Európskej únie v kultúrno-etických otázkach, ktorá bola schválená Národnou radou v roku 2002. To znamená, že takéto veci sem patria, boli tu prijaté a my znova pokojne, bez nejakého rozdeľovania, bez nejakého útočenia, bez nejakého nepriateľského polemizovania hovoríme, že toto, táto sála, táto inštitúcia, parlament Slovenskej republiky je miestom, kde my, ktorí sme boli zvolení, aby sme zastupovali občanov Slovenskej republiky, ľudí žijúcich na Slovensku, si to vydiskutovali a rozhodli o tom, ako budeme v týchto veciach postupovať. Áno, máme rôzne pohľady na to. Áno, pre mňa tá správa v takej podobe, v akej bola schválená na výbore a postupuje do toho pléna, je v mnohom neprijateľná. Ja som zástanca rodiny, života a podporujem prirodzené právo, tak nakoniec, ako je to aj ukotvené v Ústave Slovenskej republike, kde je zakotvené, kde hovoríme o tom, že podporujeme manželstvo muža a ženy. Ale rovnako akceptujem, že sú tu voliči a ich zástupcovia, ktorí majú iný názor, ale tu si to musíme vydiskutovať, a preto to jednoznačne patrí sem. Skôr, naopak, je otázka, či to v takejto forme patrí do Európskeho parlamentu. Ale to je ich vec, ale my za seba chceme povedať, toto je naša vec a veľmi nám na tom záleží. Záleží nám na Slovensku, na rodine, na živote. Ďakujem.
Drábiková, Lucia, poslankyňa NR SR (2020-07-15):
Juraj, ďakujem ti za tvoj prejav, veľmi ho oceňujem, oceňujem tvoju priamosť, úprimnosť a odvahu. My politici budeme vždy čeliť nejakému mediálnemu lynču z tej alebo z druhej strany. Je to jasné, že politik sa nemôže páčiť všetkým, ale myslím si, že musíme byť poctiví sami pred sebou, a takisto sa stotožňujem s tým, že ľudský život je naozaj najvyššou hodnotou. A ešte raz ti teda ďakujem.
Blanár, Juraj, podpredseda NR SR (2023-02-08):
Tri faktické poznámky na vaše vystúpenie, pán poslanec Richard Takáč ako prvý.
P. Paška, predseda NR SR: (2007-07-03):
Nie sú faktické poznámky. Ako posledný ústne prihlásený v rozprave vystúpi pán poslanec Paška. Je pán poslanec Paška v sále? Nie je. Takže stráca poradie. Uzatváram rozpravu. Pán minister, záverečné slovo.
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 135 prítomných, 39 za, 1 proti, 95 sa zdržalo. Konštatujem, že Národná rada sa uzniesla, že nebude pokračovať v rokovaní o tomto návrhu zákona . Panie poslankyne, pán poslanci, teraz pristúpime k verejnému hlasovaniu o návrhu na voľbu kandidátov na sudcu Ústavného súdu, tlač 265. Svoju vôľu vyjadrite tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete „za“, „proti“, „zdržiavam sa“. Platný je len ten hlasovací lístok, na ktorom je označená alternatíva „za“ najviac u dvoch kandidátov. Hlasovací lístok je neplatný, ak pri mene a priezvisku kandidáta nie je vôľa označená alebo ak je hlasovací lístok menený alebo doplnený. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k výkonu hlasovania. (Verejné hlasovanie o návrhu na voľbu kandidátov na sudcu Ústavného súdu Slovenskej republiky , tlač 265.)
Hrušovský, Pavol, predseda NR SR (2012-02-29):
Pán poslanec Baška chce reagovať na vystúpenie pánov poslancov vo faktických poznámkach. Nech sa páči.
Paška, Pavol, predseda NR SR (2013-10-23):
Pán predseda, skúsme sa dohodnúť, tak či tak chcem zvolať poslanecké grémium, aby sme sa dohodli na priebehu schôdze. Jednak máme to tam od pondelka a presne kvôli tomu, že som musel na základe vašej žiadosti alebo žiadosti skupiny poslancov zvolať mimoriadnu schôdzu, tak zvolám grémium a sa dohodneme, ako budeme narábať s inštitútom hodina otázok a interpelácie. Dobre, tak môžeme sa tak dohodnúť pán predseda? (Reakcia z pléna.) Dobre, takže potom zajtra ešte upresním ráno, kedy bude grémium, na dovysvetlenie, hodina otázok je pre členov vlády, tak aby sme aj vedeli, či je premiér prítomný, aký je program členov vlády, takže na grémiu sa potom dohodneme. Dobre? (Reakcia z pléna.) Ďakujem pekne. Budeme hlasovať teraz, pán poslanec Petrák... (Reakcia z pléna.) Ešte pán poslanec Hlina.
Paška, Pavol, predseda NR SR (2012-06-28):
Pán poslanec, toto nie je procedurálny návrh.
Kollár, Boris, predseda NR SR (2021-06-29):
(Povedané súbežne so spravodajkyňou.) Pani poslankyňa, nemáte tuná vykladať zákon. Máte uviesť hlasovanie, prosím pekne.
Laššáková, Jana, podpredsedníčka NR SR (2015-11-27):
Prezentujme sa a hlasujeme o postúpení návrhu do druhého čítania. (Hlasovanie.) Prítomných 129 poslancov, za návrh bolo 17, proti 24, zdržalo sa 88 poslancov. Konštatujem, že sme neschválili postúpenie zákona do druhého čítania. Opäť prosím poslankyňu Editu Pfundtner, aby uviedla hlasovanie o bode 99 programu, je to prvé čítanie o návrhu skupiny poslancov na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci (tlač 1808). Nech sa páči, pani spravodajkyňa. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 1808.)
Paška, Pavol, predseda NR SR (2013-09-19):
Pán poslanec, keď máte pochybnosti o mojom výklade zákona, obráťte sa na ústavnoprávny výbor v zmysle § 146.
Pčolinský, Peter, podpredseda NR SR (2023-05-18):
Hlasujeme o skrátení lehoty. Prezentujte sa a hlasujte. Pán redaktor, nenakláňajte sa, lebo spadnete.
Blanár, Juraj, podpredseda NR SR (2022-02-18):
Pán poslanec Eduard Kočiš s faktickou poznámkou.
Brocka, Július, poslanec NR SR (2015-04-16):
Jozef, priateľu, mohol som ti to povedať aj medzi štyrmi očami, ale napadlo ma to, že sa to hodí povedať aj ostatným. Čo myslíš, po tom všetkom, teraz čoho sme boli svedkami aj za..., včera, dnes, môže ísť niekto z opozície v tejto sále, teda kto si myslí v tejto sále či na balkóne, že môže ísť niekto v budúcnosti so SMER-om do vlády? Jozef, povedz ty, lebo ty si tu najstarší z nás, tým ostatným, tým mladším. Myslíš si, že je tu niekto v tejto sále, že si myslí, že so SMER-om môže ísť niekto do vlády po tomto všetkom? (Reakcia z pléna.)
P. Hrušovský, predseda NR SR: (2004-06-17):
Poprosím teraz pán poslanca Ondrejku, aby z poverenia výboru informoval Národnú radu o odporúčaní výboru k postupu prerokúvania vládneho návrhu zákona. V. Ondrejka, poslanec: Vážený pán predseda, vážený pán minister, kolegyne, kolegovia, Ústavnoprávny výbor Národnej rady Slovenskej republiky uznesením z 8. júna 2004 ma určil za spravodajcu k vládnemu návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona je predkladaný ako iniciatívny návrh vlády. Obsahuje z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku v znení neskorších predpisov, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Navrhovaná právna úprava je v súlade s Ústavou Slovenskej republiky, s ústavnými zákonmi a zákonmi a medzinárodnými zmluvami, ktorými je Slovenská republika viazaná. Z dôvodovej správy vyplýva, že vládny návrh zákona nezakladá nároky na štátny rozpočet, nebude mať vplyv na rozpočty obcí ani vyšších územných celkov, nebude mať vplyv na životné prostredie a nebude mať vplyv na zamestnanosť. Osobitná časť dôvodovej správy obsahuje odôvodnenie jednotlivých ustanovení vládneho návrhu zákona. Problematika vládneho návrhu zákona nie je upravená v práve Európskych spoločenstiev ani v práve Európskej únie. Návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení, Národného programu pre prijatie acquis communautaire a Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený vládny návrh zákona v druhom čítaní. V súlade s rozhodnutím predsedu Národnej rady Slovenskej republiky č. 734 z 28. mája 2004 podľa § 74 rokovacieho poriadku navrhujem, aby vládny návrh zákona prerokovali Ústavnoprávny výbor, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 27. augusta 2004 a gestorský výbor do 3. septembra 2004. Pán predseda, otvorte rozpravu.
Paška, Pavol, predseda NR SR (2013-03-26):
Hlasujeme. (Hlasovanie.) 132 prítomných, 29 za, 85 proti, 18 sa zdržalo. Ani tento návrh sme neschválili.
B. Bugár, podpredseda NR SR: (2002-07-04):
P. Tatár, poslanec: Ani som veľmi nedúfal, že sa HZDS začne nebodaj hanbiť za svoje hriechy a za svoj štátny terorizmus (Hlasy v rokovacej sále.) a za všetko ostatné, a vy ste to len potvrdili v týchto faktických poznámkach alebo v tom táraní, ktoré mal pán Cuper ako spravodajca, a musím povedať, i keď som povedal, že stále zatĺkate tie veci, ktoré ste urobili, a že nemáte právo tým pádom obviňovať nikoho druhého, že ste sem zavliekli jednu neobyčajne nízku politickú kultúru, no tak to len, bohužiaľ, potvrdzujete. (Hlas v sále.) Platí, bohužiaľ...
Nicholsonová, Lucia, podpredsedníčka NR SR (2016-05-19):
Ďakujem veľmi pekne, pán vicepremiér. Chcem sa opýtať pána poslanca Náhlika, či má doplňujúcu otázku. Nie, nie je tomu tak. Tretia otázka je od pána poslanca Milana Mojša, ale je identická s tým, na čo už odpovedal pán vicepremiér pri prvej otázke. Chcem sa preto opýtať, pán poslanec, či chcete využiť svoju možnosť a podať doplňujúcu otázku. Nie, nie je tomu tak. Ďakujem pekne. Ďalšia otázka je od pána poslanca Martina Nemkyho: „Aké boli prioritné témy diskusie s generálnym tajomníkom Rady Európskej únie?“ Nech sa páči, pán vicepremiér.
Vážny, Ľubomír, poslanec NR SR (2024-04-24):
Teraz o bode 5 pozmeňujúceho návrhu.
Hort, Milan, podpredseda NR SR (2010-10-15):
Vyčerpali sme vystúpenia všetkých, ktorí boli prihlásení písomnou formou, a teraz sa pýtam, či sa chce niekto prihlásiť ústne. Pán spravodajca Martin Poliačik ako jediný. Uzatváram možnosť prihlásiť sa do rozpravy. A slovo má pán poslanec Martin Poliačik, nech sa páči.
K. Tóthová, poslankyňa: (2001-09-11):
Preto, pán poslanec Hort, nesúhlasím s tým, čo ste hovorili, a jednoznačne trvám na tom, že kroky, ktoré boli urobené, prenesenie štátnej správy z centra na miestne orgány štátnej správy bola decentralizácia.
Érsek, Árpád, minister dopravy a výstavby SR (2018-05-17):
Ďakujem za otázku. Vážený pán poslanec, Národná rada Slovenskej republiky schválila 14. marca 2018 zákon 106/2018 Z. z. o prevádzke vozidiel cestnej premávky a o zmene a doplnení niektorých zákonov, ktoré nadobudnú účinnosť 20. mája 2018. K tomuto zákonu ministerstvo dopravy a výstavby Slovenskej republiky vypracovalo 11 vykonávacích právnych predpisov, vyhlášok, ktoré nadobudnú účinnosť tiež 20. mája 2018. Jedna z týchto vyhlášok, konkrétne Vyhláška Ministerstva dopravy a výstavby Slovenskej republiky č. 137/2018 Z. z., ktorou sa ustanovujú podrobnosti v oblasti technickej kontroly, upravuje aj lehoty technických kontrol. K zmenám v oblasti lehôt technických kontrol dôjde s účinnosťou 20. mája 2018 nasledovne: vozidlá kategórie L1e, malé motocykle do 50 kubických centimetrov, kategórie L2e, malé trojkolky do 50 kubíkov, kategórie O1, malé pripojené vozidlá do 750 kg, kategórie R1, malé prípojné vozidlá za traktor do 1500 kg nebudú podliehať pravidelnej technickej kontrole. Čiže nemusia chodiť na technickú kontrolu. Vozidlá kategórie L3aa1, motocykle od 50 do 125 kubických centimetrov kategórie L4aa1, motocykle s postranným vozíkom do 50 kubických centimetrov, od 50 kubíkov do 125, kategórie O2, prípojné vozíky od 750 kg do 3500 kg, kategórie L2, prípojné vozidlá za traktor od 1500 do 3500 kg sa zvyšuje lehota pravidelnej technickej kontroly na frekvenciu raz za štyri roky. V ostatných kategóriách vozidiel nedošlo k žiadnym zmenám, pretože tu sme v prevažnej miere viazaní s európskom smernicou a rovnako aj Ministerstvo životného prostredia Slovenskej republiky v pripomienkovom konaní namietalo predlžovanie lehôt z dôvode zlej kvality ovzdušia. Snažíme sa v maximálnej miere vychádzať v ústrety občanom za súčasnej ochrany bezpečnostných vozidiel, udržateľnosť z hľadiska vplyvov dopravy na životné prostredie. Ďakujem.
Laššáková, Jana, podpredsedníčka NR SR (2015-03-18):
Nech sa páči, pán poslanec Hraško.
Kuffa, Filip, poslanec NR SR (2020-07-07):
Ďakujem za slovo. Pán Hojsík, spomenuli ste vo svojom príspevku tri krízy. Ja som sa vás chcel opýtať konkrétne na tú klimatickú krízu, ale vzhľadom k tomu, keďže predrečníci už zaplikovali niekoľko otázok logicky predpokladám, že mi asi nebudete vedieť, nestihnete odpovedať teda. Preto sa obraciam na pána docenta Virsíka, keďže ste z jednej strany aj kandidovali, boli ste taký spoločný tandem v eurovoľbách. Zaujímalo by ma, či vaša tzv. zelená obnova zahŕňa aj zmenu vášho postoja k tzv. bezzásahovému režimu v chránených územiach alebo dneska beží aj taký pojem ničnerobenie, pretože tieto územia ničnerobenia sa dnes, alebo teda do dnešného dňa, aby som bol presný, v podstate na tisíckach hektárov hlavne lesných pozemkov Slovenskej republiky sa rozpadli. A v podstate podľa, podľa odborných štúdií a informácií, ktoré sa dajú dohľadať aj na internete, patria medzi jedných z najvýznamnejších producentov skleníkových plynov. A vieme teda, že vaša osobná filozofia jedného aj druhého poslanca, vy sa v podstate zasadzujete za tú ideu teda ničnerobenia. A chcem sa preto spýtať, že či idete zmeniť tento postoj, a teda v rámci tej zelenej obnovy či idete lobovať aj za zelené lesy. A chcel by som ešte poprosiť, lebo Miro Suja tu už spomenul, že na výbore v podstate tá debata trošku skĺzla mimo. Nechcem tu porovnanie teraz, aby ste nám tu hovorili, že absorpčná schopnosť pralesov je vyššia ako absorpčná schopnosť rúbanísk, pretože to naozaj nechcem. Skúste porovnať absorpčnú schopnosť týchto rozpadnutých území ničnerobenia verzus absorpčnú schopnosť skleníkových plynov území, ktoré sa aktívne manažujú. Ďakujem.
Figeľ, Ján, podpredseda NR SR (2012-06-26):
Ďakujem pekne za vystúpenie. Na vystúpenie chce reagovať pán poslanec Martvoň s faktickou. Nech sa páči.
Šeliga, Juraj, podpredseda NR SR (2020-07-09):
Poprosím vás, pani poslankyňa Cigániková, ďakujem. Chcem upozorniť, že v Národnej rade v pléne sa nemôže jesť a počas rokovania sa nemôže fotiť. Nech sa páči, pán poslanec Kuffa, s faktickou poznámkou.
Pellegrini, Peter, predseda NR SR (2015-11-20):
Prezentujme sa a hlasujme o bode 13 pána poslanca. (Hlasovanie.) Prítomných 124 poslancov, za hlasovalo 44, proti bolo 66, zdržalo sa 13 poslancov, nehlasoval 1. Tento bod sme neschválili.
Štefanec, Ivan, poslanec NR SR (2012-07-25):
Ďakujem pekne, pani predsedajúca. Chcel by som podporiť pána poslanca Chrena v obidvoch bodoch jeho pozmeňovacieho návrhu, pretože som presvedčený, že zlepšia prostredie pre podnikanie. Pri ušľachtilom cieli, ktorý zákon má, a to je zlepšiť výber DPH, je vždy ťažké nájsť tú hranicu medzi tým, čo je väčšie administratívne zaťaženie, čo nie, ale vždy by sme mali brať ohľad na to, že administratíva a zbytočné náklady zhoršujú prostredie pre tvorbu pracovných miest. Tento pozmeňovací návrh minimálne zlepšuje stav, ktorý sa má dosiahnuť týmto zákonom, a preto určite si zaslúži podporu. Ďakujem pekne.
Pročko, Jozef, poslanec NR SR (2021-11-04):
Pán poslanec Kuffa, najprv vám musím povedať, že ako ja poznám Jara Šíbla, a počúvam tu na to, ako aby ho mali ľudia zabiť vidlami, počúvam tu fašistické metódy, ktoré naňho používajú ľudia, ktorí predtým kryli, nič nehovorili o zlodejinách SMER-u, je mi smutne, pretože ja poznám Jara Šíbla ako veľmi čestného človeka. A keď Jaro Šíbl ide okradnúť toto Slovensko, tak potom musíme pripomenúť naozaj 12 rokov vlády a zderstva lesov, ktoré tu boli. Ale vám chcem povedať, pán Kuffa, jednu vec. Vy ste tu porozprávali, aké peniaze sa idú používať na traktory, aké peniaze sa idú, aké sa používajú na kosenie a tak ďalej. No viete, to sa používa naozaj na veci, ktoré sú potrebné. Vy tu vytvárate, pán Kuffa, dojem, že niekto ide kradnúť. Nikto nekradol, ale vy vytvárate dojem, že niekto ide kradnúť. Ja, teraz sa ozval váš otec presne, on veľmi dobre vie, za čo dostal zaucho od starenky pri kšeftoch, takže ja by som poprosil, aby sa, aby ma nevyrušoval váš otec. Viete, vy to máte možno v rodine, ale Jaro Šíbl nie. Jaro Šíbl vôbec to nemá v rodine a ja neviem, že by Jaro Šíbl niekedy bol niekoho okradol, a tento zámer nie je o zlodejine, ale o pomoci. Ale vy, naschvál, naschvál vytvárate to, čo sami robíte.
Paška, Pavol, predseda NR SR (2013-01-30):
Vážené dámy a páni, budeme hlasovať teraz o prerokovaných bodoch programu. Poprosím vás skontrolovať si registráciu vašich hlasovacích kariet. Poprosím pána poslanca Holevu, aby uviedol v prvom čítaní hlasovanie o vládnom návrhu zákona o puncovníctve a skúšaní drahých kovov (puncový zákon) a o zmene niektorých zákonov . Je to tlač 356.
Pročko, Jozef, poslanec NR SR (2023-12-18):
Pani poslankyňa, hovorili ste o tom, že Európska únia má výhrady k tomuto, čo Fico a celá táto partička koná. Ono, viete, Fico svojim voličom rozpráva o tom, aká zlá opozícia chodí žalovať do Európskej únie a tí dobrí Slováci, tí dobrí sú tí, ktorí ho volili, nedostanú eurofondy, pretože zlá opozícia tam chodí a žaluje a žaluje. Treba Slovákom naozaj povedať veľmi zrozumiteľne a jasne: Európska únie nám nechce dať peniaze, lebo vie, že tie peniaze Fico rozkradne, a preto si znižuje tie tresty. Povedali ste, že v relácii vám Danko povedal, že by išiel ešte viac do rozporu s EÚ. No viete, jeho voliči to chcú, on nemá voličov tých, ktorí rozprávajú, že Európska únia – super, západ – super, veď on si skoro čelo obil, jak sa tam Putinovi klaňal v Rusku. Ale sto miliónov mu nevadí. Sto miliónov je super kšeft. Ale bude rozprávať, že viete, tá Európska únia, poďme, vystúpme z NATO. My to tu nechceme , lebo to jeho voliči chcú. Ale jeho voličom treba povedať, že preto idú znížiť tresty za korupciu, lebo zase idú kradnúť. A keď si to jeho voliči neuvedomia, keď jeho voliči chcú, aby Danko tých 100 miliónov, ktoré dostane bez toho, že by tam bol nejaký plán, že by bola nejaká štruktúra, organizácia, že by boli nejaké, obsahovo naplnené to ministerstvo, on to ide... a toto jeho voliči vidia. Takže toto treba jeho voličom hovoriť.
Laššáková, Jana, podpredsedníčka NR SR (2012-09-26):
Dobre, to bolo pekné gesto. Nech sa páči.
Paška, Pavol, predseda NR SR (2013-09-17):
Skúste naformulovať niečo, o čom sa bude dať hlasovať. (Nasledujúci text hovorený súbežne s rečníčkou.) Národná rada je uznášaniaschopná. Pani poslankyňa, naformulujte, čo chcete dať hlasovať.
P. Hrušovský, podpredseda NR SR: (2001-10-04):
(Hlasovanie.) Prítomných 82, za 81, proti 1. Bod 34 sme schválili. L. Hóka, poslanec: Áno. Nakoľko bol schválený bod 34, nie je potrebné hlasovať o bodoch 35, 36, 37, 38 a 39, ktoré sú obsiahnuté v úplnom znení § 59 v uvedenom bode 34. Ďalej, odporúčam hlasovať o bode 42 s odporúčaním gestorského výboru neschváliť ho.
Poliačik, Martin, poslanec NR SR (2016-04-21):
Ďakujem, pán podpredseda. Vážený pán kolega, pán Bugár, ako človek, ktorému Igor Matovič injekčné striekačky sypal na hlavu, vám hovorím, robíte chybu. Nemôžte na začiatku v prvej vete čiary zmazávať a hneď za tým nakresliť ďalšiu. Nemôžme žiadať od spoločnosti, že majú zabudnúť na staré spory, a hovoriť o obnovení dôvery v politiku a potom sa vymedziť voči kolegom, s ktorými tú dôveru chceme začať budovať. Ja chápem, že tie emócie sú silné. Ja chápem, že aj medziľudské vzťahy môžu byť niekedy nenapraviteľné, ale dokázať ich prekonať je znakom štátnika. Štátnik v dnešnej situácii – a budem o tom hovoriť za chvíľku viac – sa musí pozrieť na spoločenskú situáciu, na to, v čom žijeme, na to, kde sme urobili chyby, a sám seba sa najprv pýtať, čo viem spraviť pre to, aby to bolo lepšie? A možno dať šancu, možno nie Igorovi Matovičovi, ale ľuďom, ktorí sem s ním prišli, Vierke Dubačovej, pánovi Sopkovi, jeho klubu, tí, ktorí môžu dať základ možno budúcemu koaličnému partnerovi, s ktorým budete vo vláde, stojí za to. Ja môžem za seba povedať, že súhlasím s tým, že vybičované emócie musíme opustiť. No nesmieme chyby prehliadať a nesmieme kvôli boju proti nejakému novému oponentovi zrazu si prepačovať robenie chýb nových. Ďakujem.
Sulík, Richard, predseda NR SR (2010-12-09):
Ďakujem. Pán poslanec Viskupič.
Žiga, Peter, podpredseda NR SR (2024-06-12):
S reakciou na faktické pán poslanec Szalay.
Mihál, Jozef, poslanec NR SR (2012-08-08):
Ďakujem pekne. Ja sa svojej faktickej poznámky zriekam a vyjadrím sa vo svojej, vo svojom príspevku v rozprave komplexnejšie. Ďakujem.
B. Bugár, podpredseda NR SR: (2005-12-13):
Vyhlasujem rozpravu za skončenú. Pani ministerka, chcete sa vyjadriť k rozprave? Nech sa páči.
P. Paška, predseda NR SR: (2007-09-04):
Nech sa páči, pani poslankyňa Vaľová.
P. Hrušovský, predseda NR SR: (2003-02-25):
G. Krajči, poslanec: Ďakujem pekne. Chcem reagovať na vystúpenie pána Kozlíka a sčasti sa dotknem aj vystúpenia pána Husára. Aj mne je nepríjemné a nechutné, že sa tu prepiera špinavá bielizeň, ktorá tu nemá čo hľadať. Po druhé, chcem povedať, že vystúpenia tých poslancov z Hnutia za demokratické Slovensko, ktorí strašili túto snemovňu, že vzniknú dva kluby tej istej strany, môžem pokojne uspokojiť, že žiadne dva kluby tej istej strany nevznikajú, a teda nevzniká tu ani žiadny precedens. Už uznesenie, ktoré bolo takto naformulované, svedčí o systéme neprehľadnosti politiky HZDS, ktorá sa snaží zaviesť aj ľudí v tejto snemovni tak, aby mali určité pochybnosti. Nebudem o tom  hovoriť, pretože som vyšiel naozaj z tejto liahne a patril som aj k funkcionárom v Hnutí za demokratické Slovensko, takže to veľmi dobre poznám. A po druhé, chcem povedať, že sa treba aj zamyslieť, prečo títo ľudia odchádzajú. Nielenže odchádzajú, ale prečo odchádzajú. A keď hovoríme o vysokých funkcionároch, je to naozaj tak. Mrzí ma, že napríklad Sergej vystupuje takýmto spôsobom, pretože viem o jeho nespokojnosti s metódami v HZDS, ale dnes je zas  iná situácia, takže, samozrejme, ideme ďalej. Chcem vám teda poďakovať, aby ste triezvo zvážili svoje rozhodnutie, a ja za seba hovorím po tých listoch, ktoré som dostal, necítim sa členom HZDS.
Remišová, Veronika, poslankyňa NR SR (2016-10-27):
Vážené kolegyne, kolegovia, hazard pokladáme za veľmi dôležitú tému a budeme prezentovať ešte jeden návrh zákona k tejto problematike a chcela by som požiadať o podporu buď o jednu verziu alebo o druhú verziu a, ale takisto verím, že pán minister financií si naše pripomienky zoberie k srdcu a tak, ako sľúbil v druhom čítaní, budú pripravené pozmeňujúce návrhy, ktoré odstránia najväčšie nedostatky novely zákona o hazardných hrách. Ďakujem vám pekne.
B. Bugár, podpredseda NR SR: (2002-05-22):
Nech sa páči, pani poslankyňa. O. Szabó, poslankyňa: Ďakujem veľmi pekne. Vážený pán predsedajúci, pán minister, vážené panie poslankyne, páni poslanci. Predložený návrh zákona o brannej povinnosti je ucelená právna norma, ktorá zohľadňuje potreby prebudovania v armáde a umožňuje jej profesionalizáciu. Zároveň rieši aj problémy, ktoré boli témou rokovaní predstaviteľov Slovenskej republiky a NATO a pomocou pozmeňujúcich návrhov legislatívnotechnického charakteru je už zosúladený aj s ústavou a ústavným zákonom a s ďalšími zákonmi, preto poslanci Strany maďarskej koalície sú pripravení podporiť tento návrh. Dovoľte mi, aby som sa dotkla problémov, ktoré sú síce riešené v návrhu zákona o brannej povinnosti, respektíve o pozmeňujúcich návrhoch, avšak vyvolávajú vo mne otázky. Podľa § 3 návrhu zákona branná povinnosť vzniká aj pre občanov, ktorí majú viac štátnych občianstiev, ak majú trvalý pobyt v Slovenskej republike. Cudzinci s trvalým pobytom v Slovenskej republike podľa § 4 ods. 1 zase môžu písomne požiadať o dobrovoľné prevzatie brannej povinnosti. Keďže občan s viacerými štátnymi občianstvami nemusí požiadať o uvoľnenie zo štátneho občianstva v prípade, že chce zmeniť trvalý pobyt a opustiť Slovenskú republiku, nazdávam sa, že by bolo z vojenskopolitického hľadiska, z hľadiska bezpečnosti štátu lepšie riešenie, aby zákon občanom, ktorí majú viac štátnych občianstiev, neukladal brannú povinnosť, ale obdobne ako ženám a cudzincom s trvalým pobytom v Slovenskej republike bolo umožnené požiadať o dobrovoľné prevzatie brannej povinnosti. Ďalšia moja pripomienka sa týka § 5 ods. 2, ktorý hovorí o tom, že branná povinnosť zaniká aj ženám, ktoré túto povinnosť prevzali dobrovoľne a neukončili úspešne štúdium na vojenskej škole. Návrh zákona v § 4 ods. 4 jednoznačne hovorí o tom, že dobrovoľne prevziať brannú povinnosť možno len v celom jej rozsahu a nie sú v zákone sformulované žiadne také povinnosti pre tých, ktorým územná vojenská správa vyhovela žiadosti o dobrovoľnom prevzatí brannej povinnosti, že musia ukončiť akúkoľvek vojenskú školu. Plne podporujem pozmeňujúci návrh spoločnej správy, ktorý sa týka § 20 návrhu zákona. Som presvedčená o tom, že treba zákonne upraviť a upresniť okruh tých funkcionárov, ktorí sú dočasne oslobodení od výkonu povinnej vojenskej služby. Myslím si, že len omylom boli vynechaní v pozmeňujúcom návrhu z odseku 1 sudcovia Najvyššieho súdu Slovenskej republiky. Ak by to bol zámer, nesúhlasím s tým a navrhujem, aby aj sudcovia Najvyššieho súdu tvorili okruh funkcionárov, ktorí môžu byť oslobodení od výkonu povinnej vojenskej služby. Navrhujem ďalej, aby aj odsek 2 § 20 bol rozšírený o ďalší okruh osôb, ktoré budú oslobodené od výkonu povinnej vojenskej služby od začatia kampane až do skončenia volieb vrátane vyhlásenia ich konečných výsledkov, a to členov volebných komisií. Myslím si, že ich úloha pri zabezpečení demokratického a spravodlivého priebehu volieb je nám všetkým jasná a bolo by dobre, keby zákon o brannej povinnosti zabránil prípadným pokusom o zneužitie ustanovenia o výkone povinnej vojenskej služby. Ďakujem pekne za pozornosť.
Šeliga, Juraj, podpredseda NR SR (2020-04-02):
Poprosím, pán poslanec Kuffa, máte reagovať na rečníka. (Hovorené súbežne s rečníkom.)
Bugár, Béla, podpredseda NR SR (2011-04-06):
Pán poslanec Kaliňák.
P. Hrušovský, predseda NR SR: (2004-12-09):
Nech sa páči, pán poslanec Maxon. M. Maxon, poslanec: Ďakujem pekne za slovo. Vážený pán minister, oceňujem toto vaše záverečné vyjadrenie. S podstatne väčšou radosťou by som však ocenil, keby ste naozaj k tým našim pozmeňujúcim návrhom aj reálne tak pristupovali, ako ste verbálne prezentovali. Myslím si, že je dobré, že pri zákone zákonov je dôstojná atmosféra, že používame vecné argumenty. Ale vy ste včera vo svojej záverečnej reči predsa niekoľkokrát prezentovali, že tie naše pozmeňujúce návrhy stoja za povšimnutie. Dnes sa to v hlasovaní v žiadnom prípade neprejavilo. Tak ak chceme korektne postupovať v budúcnosti, tak korektnosť musí byť aj z jednej, aj z druhej strany.
Jurinová, Erika, podpredsedníčka NR SR (2012-09-19):
Ďakujem. Pán poslanec, chcete reagovať na faktickú? Zrejme nie. Takže ďalší prihlásený do rozpravy, pani poslankyňa Žitňanská.
Kollár, Boris, predseda NR SR (2021-11-04):
To sa aj ja teším. S ďalšou faktickou poznámkou vystúpi pán poslanec Šefčík, nech sa páči.
P. Paška, predseda NR SR: (2009-11-04):
(Hlasovanie.) 103 prítomných, 77 za, 26 sa zdržalo. Návrh uznesenia sme schválili. Ešte vás poprosím, pán poslanec, aj o návrh uznesenia k návrhu rozpočtu nákladov na činnosť Fondu národného majetku Slovenskej republiky na roky 2010 až 2012 . Je to tlač 1228.
Blaha, Ľuboš, podpredseda NR SR (2024-01-17):
Pán poslanec Michal Sabo.
T. Cabaj, podpredseda NR SR: (2009-12-10):
Slovo má pani poslankyňa Jarmila Tkáčová, pripraví sa Magda Košútová.
Šeliga, Juraj, podpredseda NR SR (2021-05-03):
Pán poslanec Kuffa, nech sa páči.
Pčolinský, Peter, podpredseda NR SR (2022-10-20):
Pán poslanec, prepáčte, ja vás musím prerušiť, ale vy ste v úvodnom slove, nemôžte ešte pozmeňovák čítať. Ste v úvodnom slove.
Bugár, Béla, podpredseda NR SR (2018-11-27):
Pani poslankyňa Antošová.